


REFERAT DE APROBARE
al proiectului de hotărâre privind aprobarea Planului de acţiuni sau de lucrări de interes local pe anul 2022, privind repartizarea orelor de muncă pentru persoanele apte de muncă beneficiare de ajutor social de la Primăria Comunei Șoldanu, Județul Călărași
Subsemnatul, Iulian GEAMBAȘU, Primarul Comunei Șoldanu, 
Având în vedere:
· Planul de acțiuni sau de lucrări de interes local pe anul 2022, privind repartizarea orelor de muncă pentru persoanele apte de muncă beneficiare de ajutor social, din cadrul Comunei  Șoldanu, Judeţul Călăraşi, propus de dl Iulian MARIN, viceprimarul Comunei Șoldanu, înregistrat cu nr. 286 din 18.01.2022;.
· Hotărârea Consiliului Local al Comunei Șoldanu nr. 3 din 28 ianuarie 2021 privind aprobarea Planului de acţiuni sau de lucrări de interes local pe anul 2021, privind repartizarea orelor de muncă pentru persoanele apte de muncă beneficiare de ajutor social, la Comuna Șoldanu, Județul Călărași ;
· Dispoziția Primarului Comunei Șoldanu nr. 359 din 19.11.2020 privind delegarea dlui Iulian MARIN, Viceprimar al Comunei Șoldanu, Judeţul Călăraşi, pentru exercitarea unor atribuţii ce îi revin primarului, în mandatul 2020 - 2024.
Analizând prevederile:
· Legii 416/2001 privind venitul minim garantat, modificată și completată:
· art.6 alin.(7) - Primarii au obligatia sa intocmeasca un plan de actiuni sau de lucrari de interes local pentru repartizarea orelor de munca prevazute la art.6 alin. (2), sa tina evidenta efectuarii acestor ore si sa asigure instructajul privind normele de tehnica a securitatii muncii pentru toate persoanele care presteaza actiuni ori lucrari de interes local. Planul de actiuni sau de lucrari de interes local se aproba anual prin hotarare a consiliului local. In functie de solicitarile venite din partea institutiilor partenere in organizarea si evidenta orelor de munca, planul de actiuni sau de lucrari de interes local poate fi reactualizat pe parcursul anului si aprobat prin hotarare a consiliului local. 
· Hotărârii Guvernului nr.50/2011 pentru aprobarea Normelor metdologice de aplicare a prevederilor Legii nr.416/2001 privind venitul minim garantat, modificatată şi completată:
· art.27 alin.(1) lit.c) – Dupa stabilirea dreptului de ajutor social, titularul ajutorului social are urmatoarele obligatii sa efectueze sau, dupa caz, sa asigure prin alte persoane apte de munca din familie efectuarea orelor prevazute la art. 6 alin. (2)-(6) din lege;
· art.28 alin.(1) - Pentru sumele acordate ca ajutor social, una dintre persoanele majore apte de munca din familia beneficiara are obligatia de a presta lunar, la solicitarea primarului, actiuni sau lucrari de interes local, fara a se putea depasi regimul normal de lucru si cu respectarea normelor de securitate si igiena a muncii;
· art.28 alin.(2) lit.a) - In vederea aplicarii prevederilor art.28 alin.(1), primarii au obligatia sa intocmeasca lunar un plan de actiuni sau de lucrari de interes local pentru repartizarea orelor de munca;
· art.28 alin.(3) - Planul de actiuni sau de lucrari de interes local se aproba anual prin hotarare a consiliului local si poate fi reactualizat pe parcursul anului. 
· Ordonanței de urgență a Guvernului nr.57/2019 privind Codul administrativ, modificată și completată:
· art.129 alin.(2) lit.d) - Consiliul local exercita atributii privind gestionarea serviciilor de interes local;
· art.129 alin.(7) - In exercitarea atributiilor prevazute la alin. (2) lit. d), consiliul local asigura, potrivit competentei sale si in conditiile legii, cadrul necesar pentru furnizarea serviciilor publice de interes local privind:
a) lit.b) - serviciile sociale pentru protectia copilului, a persoanelor cu handicap, a persoanelor varstnice, a familiei si a altor persoane sau grupuri aflate in nevoie sociala 
b) lit.p) - activitatile de administratie social-comunitara.
Față de elementele prezentate, în temeiul art.136 alin.(1) coroborate art.139 alin.(1) și alin.(2) lit.a) şi art.196 alin.(1) lit.a) teza întâi din Ordonanța de urgență a Guvernului nr.57/2019 privind Codul Administrativ, vă trimit spre competentă analiză și aprobare Proiectul de hotărâre nr. 2 din 18.01.2022 și vă propun adoptarea unei hotărâri privind aprobarea Planului de acțiuni sau de lucrări de interes local pe anul 2022 al Primăriei Comunei Șoldanu, privind repartizarea orelor de muncă pentru persoanele apte de muncă beneficiare de ajutor social, în forma conținută în Anexa la Proiectul de hotarâre.
Primarul Comunei Șoldanu,
Iulian GEAMBAȘU
